Henricus Fischer
Henricus, vulgo Heinz Fischer (natus 9 Octobris 1938 Graeciae in urbe) a die 8 Iulii 2004 ad usque 8 Iulii 2016 praeses Austriae fuit, praecessore Thoma Klestil. Quod suffragium praesidis anni 2016 irritum erat, ei pro tempore Doris Bures, Carolus Henricus Kopf atque Norbertus Hofer praesides parlamenti successerunt.

Henricus Fischer, Vindobonae partim educatus, alumnus est universitatis Vindobonensis ubi doctor iurum anno 1961 factus est. Legatus est ad Parlamentum Austriacum ab anno 1971, factionis socialis democraticae sodalis, praesesque parlamenti ab anno 1990 ad 2002 meruit. Minister ab oeconomia die 24 Maii 1983 promotus est, quod officium usque in diem 21 Ianuarii 1987 implevit, cancellariis Alfredo Sinowatz et Francisco Vranitzky. Professor fuit ab anno 1993 apud universitatem Aenipontanam.

Bibliographia 
 Ernst Hofbauer, Heinz Fischer. Der Mann im Schatten. Vindobonae: Iberia-Verlag, 2004. ISBN 3-85052-179-6.
 Elisabeth Horvath, Heinz Fischer: die Biografie. Vindobonae: Kremayr & Scheriau, 2009. ISBN 978-3-218-00805-1.

Nexus externi 

 Praesidum Austriae pagina interretialis
 

Praesides Austriae
Alumni Universitatis Vindobonensis
Professores Universitatis Oenipontanae